***สตรีทไฟท์เตอร์ X ร็อคแมน*** (ญี่ปุ่น: ストリートファイター X ロックマン; โรมาจิ: *Sutorīto Faitā Kurosu Rokkuman*; อังกฤษ: Street Fighter X Rockman) หรือที่เรียกในชื่อ ***สตรีทไฟท์เตอร์ X เมกะแมน*** (อังกฤษ: *Street Fighter X Mega Man*) สำหรับเวอร์ชันภาษาอังกฤษ เป็นเกมแพลตฟอร์มข้ามฝั่ง พัฒนาโดยแฟนเกมชาวสิงคโปร์ชื่อเสี้ยว จงฮุย เดิมเกมนี้เป็นเกมที่พัฒนาโดยแฟนเกม แต่ต่อมาได้รับการสนับสนุนการผลิตโดยแคปคอม เกมดังกล่าวได้รับการปล่อยให้ดาวน์โหลดจากแคปคอม-ยูนิตี เมื่อวันที่ 17 ธันวาคม พ.ศ. 2555 เพื่อเป็นการฉลองครบรอบ 25 ปีแฟรนไชส์ร็อคแมนและสตรีทไฟท์เตอร์ โดยใช้รูปแบบการออกแบบฉบับคลาสสิกของเกมร็อคแมน แทนที่ตัวร้ายสำคัญ ๆ ด้วยตัวละครจาก*สตรีทไฟท์เตอร์* เกมได้รับเสียงวิจารณ์ไปในทางบวก ส่วนใหญ่วิจารณ์ในกรณีที่เกมดังกล่าวไม่มีระบบเซฟเกมให้ รวมถึงบั๊กอื่น ๆ เพื่อเป็นการแก้ไขปัญหาเหล่านี้ จึงได้มีการออกอัปเดตชื่อ *สตรีทไฟท์เตอร์ X ร็อคแมน V2* ในวันที่ 28 มกราคม พ.ศ. 2556 โดยเพิ่มระเบบเซฟและแก้บั๊กบางประการ

บทนำ และการเล่นเกม
------------------

ดูเพิ่มที่: วิธีการเล่นเกมร็อคแมน
ร็อคแมนสู้กับดัลซิม
*สตรีทไฟท์เตอร์ X ร็อคแมน*ใช้วิธีการเลียนแบบสไตล์การเล่นและรูปลักษณ์ของเกมชุด*ร็อคแมน*บนแฟมิคอม โดยมีเนื้อเรื่องเน้นไปที่การข้ามฝั่งของเกมและการฉลองครบรอบ 25 ปีของแฟรนไชส์ทั้งสอง หลักจากที่ร็อคแมนต่อสู้กับผู้ควบคุมหุ่นยนต์มาตลอดหลายปี เขาก็เตรียมจะหยุดพักฉลองครอบรอบ 25 ปี ริวซึ่งได้ข่าวดังกล่าวจึงขนตัวละครสตรีทไฟท์เตอร์มาประลองกำลังครั้งสุดท้ายก่อนจบการฉลอง 25 ปีของเขาเอง ในเชิงของการเล่น ร็อคแมนใช้วิธีการเคลื่อนไหวและชาร์ตการยิงแบบเดียวกับที่ปรากฏใน*ร็อคแมน 4* แต่แทนที่จะใช้ฐานจากร็อคแมนและผู้คุมหุ่นยนต์เป็นบอสในแต่ละด่าน ด่านแต่ละด่านในเกมมีการเปลี่ยนเป็นด่านจากสตรีทไฟท์เตอร์และตัวละครเช่นบลังก้า ชุนลี และริว ในแฟรนไชส์ดังกล่าวกลายเป็นบอสแทนผู้คุมหุ่นยนต์ในแต่ละด่าน ตัวละครในสตรีทไฟท์เตอร์ใช้ท่าอันเป็นเอกลักษณ์ของตนในการโจมตี นอกจากนี้ยังมีซุปเปอร์มิเตอร์ที่เก็บพลังระหว่างที่ถูกโจมตี และปล่อยพลังมหาศาลโจมตีร็อคแมนเมื่อเต็ม เช่นเดียวกับร็อคแมนภาคอื่น ๆ ร็อคแมนจะได้อาวุธใหม่เมื่อเอาชนะบอสแต่ละตัวได้ ขึ้นอยู่กับลักษณะการโจมตี เช่นท่าไม้ตายฮาโดเคนของริว และเฮียคุเร็ตสึเคียคุของชุนลี หลังจากเอาชนะได้แปดด่านแล้ว ผู้เล่นจะพบกับบอสชุดสุดท้าย และหากทำตามเงื่อนไขได้จะมีบอสลับสองตัวปรากฏขึ้นเมื่อจบเกม

การพัฒนา
--------

*สตรีทไฟท์เตอร์ X ร็อคแมน* เริ่มพัฒนาในฐานะส่วนบุคคลโดยเสี้ยว จงฮุย ซึ่งได้นำเกมในชั้นต้นไปเสนอกับคริสเตียน สเวนส์สัน รองประธานอาวุโสด้านการวางแผนและการพัฒนาธุรกิจของแคปคอมในงานอีโว 2012 สเวนส์สันได้นำตัวอย่างเกมไปให้พนักงานในแคปคอมทดสอบ (รวมถึงผู้จัดการอาวุโสเกี่ยวกับประชาคม เบรทท์ เอลสตัน) ทำให้แคปคอมตัดสินในที่จะช่วยพัฒนาเกมดังกล่าวนี้ ในขณะที่จงฮุยพัฒนาเกมนี้ต่อไปโดยใช้ดีไซน์ของตนเอง แคปคอมเป็นผู้ดำเนินการในส่วนของเงินสนับสนุน การจัดจำหน่ายและการประกันคุณภาพ แคปคอมเลือกที่จะพัฒนาเกมนี้ลงพีซีเนื่องจากจงฮุยไม่ได้รับลิขสิทธิ์ในการพัฒนาลงบนเครื่องคอนโซล สเวนส์สันให้สัมภาษณ์ว่าแคปคอมอาจเลือกพัฒนาลงเครื่องคอนโซลภายหลัง แต่ในระยะแรกจะพัฒนาลงคอมพิวเตอร์เพื่อให้เกมดังกล่าวเป็นฟรีเกมและให้ทันกับวันปล่อยให้ดาวน์โหลดในวันที่ 17 ธันวาคม

จงฮุยกล่าวว่า มีหลายอย่างในเกมที่เริ่มพัฒนาไว้แต่ไม่ได้นำมาใช้จริง เป็นต้นว่าหยาง ซึ่งเดิมได้รับการพัฒนาเป็นบอสถูกเปลี่ยนเป็นตัวละครชุนลีแทน อย่างไรก็ดีอาวุธพิเศษของหยางยังสามารถเข้าถึงได้ผ่านทางสูตรโกง จงฮุยยังอยากจะเพิ่มชุดอื่น ๆ ของตัวละครบอสและตัวละครที่สองที่สามารถเล่นได้และมาจากแฟรนไชส์ของ*สตรีทไฟท์เตอร์*

หลังจากที่เกมถูกปล่อยออกมา มีเสียงวิพากษ์วิจารณ์เกี่ยวกับการที่เกมค้าง อินเตอร์เฟซที่ไม่ชัดเจน และการไม่มีระบบเซฟ เพื่อเป็นการตอบสนองต่อข้อวิจารณ์ดังกล่าวนี้ สเวนส์สันกล่างว่าได้มีการพูดคุยกับทีมพัฒนาเพื่อแก้ไขข้อผิดพลาดเหล่านี้ในตัวแก้ไขต่อไป ในตัวแก้ไขนี้ อินเตอร์เฟซมีลักษณะที่ดีขึ้น ตัวควบคุมสามารถเข้ากับเกมได้มากขึ้น มีการแก้ไขบั๊ก เพิ่มระบบเซฟพาสเวิร์ดเช่นเดียวกับที่ปรากฏในเกมร็อคแมนรุ่นแฟมิคอม และบอสใหม่ โดยตัวเกมรุ่นปรับปรุงได้เปิดให้ดาวน์โหลดเมื่อวันที่ 1 มกราคม พ.ศ. 2556 ภายใต้ชื่อ *สตรีทไฟทเตอร์ X ร็อคแมน V2* 

### เพลงประกอบ

ศิลปินชิปทูนชื่อลุค เอสควิเวล (นามแฝง A\_Rival) เป็นผู้แต่งเพลงประกอบให้กับเกมนี้ เอสควิเวลมีส่วนร่วมในการแต่งเพลงนี้เมื่อเขาติดต่อจงฮุยผ่านยูทูป และแสดงความประสงค์เป็นผู้แต่งเพลงในเกมในช่วงปี พ.ศ. 2552-2553 เต็มเวลา หลังจากเขาได้ลองนำผลงานที่แต่งไปเทียบกับดนตรีที่ผู้อื่นแต่งให้เกมนี้ เอสควิเวลใช้วิธีผสมผสานเพลงของร็อคแมนกับเพลงของสตรีทไฟท์เตอร์ในบางเพลง ส่วนในเพลงอื่นเขาใช้วิธีนำทำนองบางส่วนมาจากเพลงอื่น ๆ ของร็อคแมน เพื่อไม่ให้เป็นการเสียลักษณะทั่วไปของเพลงประกอบดั้งเดิม โดยทำนองที่เอสควิเวลเลือกใช้เป็นทำนองจากสองภาคแรกของเกมร็อคแมน แต่ก็ปรากฏว่ามีทำนองของภาค 3, 4 และ 5 ด้วย นอกจากนี้เขายังแต่งเพลงขึ้นมาใหม่อีกสองเพลง คือ ธีมของวิลลีแมป (Willy Map Theme) และต้นเพลงของเพลงจบเกม เพลงประกอบของเกมนี้มีการผสมผสานธีมที่ได้รับความนิยมของทั้งสองแฟรนไชส์ เป็นต้นว่าผสมผสานธีมของสเนคแมนใน*ร็อคแมน 3 จุดจบของ ดร.ไวลี่!?* กับธีมของดัลซิมใน*สตรีทไฟท์เตอร์ II* อัลบั้มเพลงประกอบอย่างเป็นทางการชื่อ *Street Fighter X Mega Man OST* ได้เปิดให้ดาวน์โหลดฟรีผ่านทางเว็บไซต์ของเอสควิเวลเมื่อวันที่ 18 ธันวาคม พ.ศ. 2555 นอกจากนี้ยังมีอีพีสี่เพลงชื่อ *Street Fighter X Mega Man X-tended Vol. 1* ออกมาในวันที่ 8 กุมภาพันธ์ พ.ศ. 2556

*Street Fighter X Mega Man OST* tracklist| ลำดับ | ชื่อเพลง | ยาว |
| --- | --- | --- |
| 1. | "Main Theme" | 01:02 |
| 2. | "Select Your Fighter" | 00:28 |
| 3. | "Blanka Stage" | 01:55 |
| 4. | "Chun-Li Stage" | 01:33 |
| 5. | "C. Viper Stage" | 02:12 |
| 6. | "Dhalsim Stage" | 01:17 |
| 7. | "Urien Stage" | 01:50 |
| 8. | "Rolento Stage" | 02:12 |
| 9. | "Rose Stage" | 01:38 |
| 10. | "Ryu Stage" | 01:49 |
| 11. | "Boxer Stage" | 01:46 |
| 12. | "Claw Stage" | 01:46 |
| 13. | "Seth's Lab" | 01:21 |
| 14. | "Dictator Final Battle" | 02:02 |
| 15. | "Ending" | 02:15 |
| 16. | "Get Your Weapons Ready" | 00:32 |
| 17. | "Akuma Theme" | 01:43 |
| 18. | "Goes With Everything" | 02:16 |
| 19. | "DESCEND TRANSFER" | 00:06 |
| 20. | "Continue" | 00:20 |
| 21. | "VS" | 00:06 |
| 22. | "Boss" | 00:42 |
| ความยาวทั้งหมด: | **0:30:49** |

*Street Fighter X Mega Man X-tended Vol. 1* tracklist| ลำดับ | ชื่อเพลง | ยาว |
| --- | --- | --- |
| 1. | "Sagat Theme" | 01:31 |
| 2. | "Yang Theme (Unused)" | 01:51 |
| 3. | "Voice Collection" | 00:37 |
| 4. | "Ryu Theme (Super Square Remix)" | 03:15 |
| ความยาวทั้งหมด: | **0:07:14** |

การตอบรับ
---------

| *สตรีทไฟท์เตอร์ X เมกะแมน* |
| --- |
|  |

คริสเตียน สเวนส์สันของแคปคอมให้สัมภาษณ์ผ่านทางเว็บไซต์ทางการของแคปคอม (แคปคอม-ยูนิตี) สองวันหลังจากเปิดให้ดาวน์โหลดเกมว่า ยอดดาวน์โหลดสูงกว่าการคาดการณ์ส่วนตัวที่วางไว้ แต่ไม่ได้ระบุจำนวนที่แน่นอน ผู้จัดการอาวุโสเกี่ยวกับประชาคม เบรทท์ เอลสตัน กล่าวว่าจำนวนยอดดาวน์โหลดมากถึงขนาดทำให้เซิร์ฟเวอร์ทำงานหนักพอสมควร เกมมียอดดาวน์โหลดหนึ่งล้านครั้งเมื่อวันที่ 3 มีนาคม พ.ศ. 2556

*สตรีทไฟท์เตอร์ X ร็อคแมน*ได้รับเสียงวิจารณ์คละไปในทางบวก โดยชีทโค้ดเซ็นทรัลให้คะแนนเกม 4.1 จาก 5 คะแนน โดยชื่นชมว่าเกมมีลักษณะอันน่ารำลึก แต่ตำหนิในส่วนที่เกมไม่มีระบบเซฟเลย เกมอินฟอร์เมอร์ให้คะแนนเกมที่ 8 คะแนนจาก 10 คะแนน โดยสรุปว่าเกมดังกล่าวดูจะไม่ดีเท่าเกมอื่น ๆ ในยุคคลาสสิกของซีรีส์ แต่ก็เป็นบททดสอบที่ยอดเยี่ยมสำหรับผู้เล่นใหม่ที่ไม่เคยเล่น และเป็นประสบการณ์ที่มีเสน่ห์สำหรับแฟนยาวนานของซีรีส์ อินไซต์เกมมิงเดลีให้คะแนนเกมที่ 8/10 โดยกล่าวว่าแม้เกมจะสั้นและแตกแนวไปจากเกมร็อคแมนดั้งเดิม *สตรีทไฟท์เตอร์ X ร็อคแมน*ก็ยังเป็นเกมที่เล่นได้ดี และเชื่อได้ว่าจะมีน้อยเหตุผลที่จะไม่ลองดู ไอจีเอ็นให้คะแนนเกมที่ 7 เต็ม 10 โดยตั้งข้อสังเกตว่า ผลสุดท้ายเกมนี้ก็เป็นเกมที่ดี แฟน ๆ ร็อคแมนน่าจะสนุกกับมันได้ครั้งสองครั้ง แต่เกมนี้ไม่ได้มีอะไรพิเศษที่จะทำให้เทียบชั้นแบบที่เกมร็อคแมนอื่น ๆ เคยทำได้ในยุครุ่งโรจน์ เดสตรักตรอยด์กล่าวถึงในทำนองเดียวกันว่าเกมนี้ไม่ใช่เกมร็อคแมนที่ดีที่สุดที่มีอยู่ แต่เป็นผลงานที่ดีของแฟนเกมผู้อุทิศตัวอย่างมากในการพัฒนา เอมอินดรัสตรีนิวส์ให้คะแนน 3.5 จาก 5 คะแนน และกล่าวถึงเกมในแง่บวกและลบ ทำนองว่าเกมดังกล่าวรวมผลงานของเกมแคปคอมสองเกมที่ดีที่สุดในประวัติศาสตร์ในเกมข้ามฝั่งเกมนี้ เกมนี้ให้ความรู้สึกหวนคืนสู่วันเก่า ๆ ซึ่งแน่นอนว่าจะพาแฟน ๆ ไปสัมผัสเส้นทางแห่งความทรงจำของเกมทั้งสองในขณะที่ยังรุ่งโรจน์ อย่างไรก็ดีการไม่มีความท้าทายหรือฟังก์ชันที่ทำให้เล่นต่อได้หลังจากปิดเครื่อง ทำให้เกมนี้ไม่ได้เป็นเกมล้ำค่าอย่างที่ควรจะเป็น *นิตยสารเอดจ์*ให้คะแนนเกมเพียง 5/10 โดยกล่าวว่าการดีไซน์เลเวลที่ไม่ไปในทางเดียวกันและฟังก์ชันอันจำกัดของเกมเป็นข้อผิดพลาดสำคัญที่สุด

อ้างอิง
-------

1. 1 2  Brelston (08-12-12). "Street Fighter X Mega Man coming December 17". Capcom-Unity. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. ↑  "CAPCOM：ロックマンシリーズ公式サイト｜イベント・キャンペーン". Capcom. 21-01-13. คลังข้อมูลเก่าเก็บจากแหล่งเดิมเมื่อ 2013-08-18. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. 1 2  Hamza CTZ Aziz (10-12-12). "Hands-on with Street Fighter X Mega Man". Destructoid. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
4. ↑  "Strategies for all eight [robot] masters and more". Destructoid. สืบค้นเมื่อ 2013-11-13.
5. 1 2  Richard George (8-12-12). "Capcom Discusses the Future of Mega Man". IGN. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
6. ↑  Evan Narcisse (12-12-12). "Capcom: Street Fighter x Mega Man "Is Not Meant to Be the Cure for All That Ails Mega Man Fans"". Kotaku. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
7. ↑  Kris (19-12-12). "The Making Of Street Fighter X Mega Man And The Daigo Costume That Didn't Get In". Siliconera. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
8. ↑  Ishaan (19-12-12). "Street Fighter X Mega Man Update Coming To Address Issues". Siliconera. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
9. ↑  Brelston (14-01-13). "Street Fighter X Mega Man V2 coming this Friday". Capcom-Unity. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
10. ↑  Brelston. "Street Fighter X Mega Man V2 now available". Capcom-Unity. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
11. ↑  "Interview with Luke Esquivel (aka A\_Rival) (December 2012)". Squareenixmusic.com. คลังข้อมูลเก่าเก็บจากแหล่งเดิมเมื่อ 2013-09-22. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
12. ↑  "Street Fighter X Mega Man OST now available". Destructoid. 18-12-12. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
13. ↑  A\_Rival. "Street Fighter X Mega Man X-tended Vol. 1". A\_Rival. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
14. ↑  "Street Fighter X Mega Man". Game Rankings. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
15. ↑  "Street Fighter X Mega Man". Meta-Critic. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
16. 1 2  Edge Staff. "Street Fighter X Mega Man review". Edge. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
17. 1 2  Tim Turi. "An Entertaining, Free Crossover With Awful UI". Game Informer. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
18. 1 2  Colin Moriarty. "A Fan-Made Tribute Becomes an Impromptu Anniversary Celebration". IGN. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
19. 1 2  Tony Ponce. "Ha-PEW-PEW-ken!". Destructoid. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
20. 1 2  Robert VerBruggen. "Street Fighter X Mega Man Review for PC". Cheat Code Central. คลังข้อมูลเก่าเก็บจากแหล่งเดิมเมื่อ 2013-09-26. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
21. ↑  Sven. "Did SF x Mega Man meet expectations?". Capcom-Unity. สืบค้นเมื่อ 2013-11-23.
22. ↑  Chris Carter. "An update for Street Fighter X Mega Man is on the way". Destructoid. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
23. ↑  "Street Fighter X Mega Man scores one million downloads". Destructoid. สืบค้นเมื่อ 11-12-2013. `{{cite web}}`: ตรวจสอบค่าวันที่ใน: `|accessdate=` (help)
24. ↑  Jason Jasicki. "*Street Fighter X Mega Man* Review". Inside Gaming Daily. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)
25. ↑  Billy White. "Blue Bomber Returns!". Inside Game Industry News. คลังข้อมูลเก่าเก็บจากแหล่งเดิมเมื่อ 2013-12-03. สืบค้นเมื่อ 8-10-2013. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* เว็บทางการของแคปคอม
* หน้าร็อคแมนที่แคปคอม-ยูนิตี
* เว็บแคปคอมญี่ปุ่น เก็บถาวร 2013-08-18 ที่ เวย์แบ็กแมชชีน

| * ด
* ค
* ก
ร็อคแมนซีรีส์ |
| --- |
| ซีรีส์หลัก | 
* ร็อคแมน
* 2
* 3
* 4
* 5
* 6
* 7
* 8
* 9
* 10
* 11

 |
| ซีรีส์เกมบอย | 
* ร็อคแมน เวิลด์
* 2
* 3
* 4
* 5

 |
| ซีรีส์พิเศษ | 
* เมกาเวิลด์
* ร็อคแมน & ฟอร์เต้
* ร็อคแมน & ฟอร์เต้ สาส์นท้ารบจากอนาคต
* ร็อคแมน ร็อคแมน

 |
| ซีรีส์เกมตู้ | 
* เดอะพาวเวอร์แบทเทิล
* เดอะพาวเวอร์ไฟท์เตอร์

 |
| ซีรีส์เสริม | 
* ร็อคบอร์ด
* ร็อคแมนส์ ซ็อกเกอร์
* แบทเทิล & เชส
* ซูเปอร์แอดเวนเจอร์
* ยูนิเวิร์ส (ยกเลิก)
* สตรีทไฟท์เตอร์ X ร็อคแมน

 |
| หนังสือการ์ตูน | 
* ร็อคแมน
* ร็อคแมน เมกามิกซ์

 |